**Školský poriadok pre žiakov**

**2024/2025**

Vnútorný školský poriadok pre žiakov ako základný interný dokument schválený na pedagogickej rade dňa 28.8.2024

je záväzný pre všetkých žiakov školy.

**OBSAH**

1. **Charakteristika MŠ**
2. **Podmienky prijatia a dochádzky dieťaťa do MŠ**
3. **Práva a povinnosti detí a rodičov**
4. **Prevádzka a vnútorný režim MŠ**
5. **Starostlivosť o hygienu, zdravie a bezpečnosť detí**
6. **Ochrana spoločného a osobného majetku**
7. **Záverečné ustanovenia**
8. **Charakteristika MŠ**

Zriaďovateľom materskej školy sv. Košických mučeníkov je Rímskokatolícky arcibiskupský úrad v Košiciach.

Naša materská škola sa nachádza na Čordákovej ulici č. 50 v Košiciach. Školský vzdelávací program je rozšírený o náboženskú výchovu, ktorú realizujeme Rámcovým programom náboženskej výchovy pre predprimárne vzdelávanie. Katolíckou výchovou v MŠ dopĺňame rodinnú katolícku výchovu, čím prispievame ku všestrannému harmonickému rozvoju detí a ich pohľadu na Ježiša Krista, aby bol stále stredom pri hrách a činnostiach počas pobytu detí v našej materskej škole.

MŠ je štvortriedna a poskytuje celodennú starostlivosť s výchovno – vzdelávacím jazykom slovenským deťom vo veku od troch do šiestich rokov a deťom s odloženou povinnou školskou dochádzkou. Materská škola poskytuje deťom aj možnosť poldenného pobytu.

1. **Podmienky prijatia a dochádzky dieťaťa do MŠ**

**Prijímanie dieťaťa do MŠ**

Na predprimárne vzdelávanie v materskej škole sa prijíma spravidla dieťa od troch do šiestich rokov jeho veku. Výnimočne , ak je voľná kapacita, možno prijať dieťa od dvoch rokov veku, ak sú vytvorené vhodné podmienky. Na predprimárne vzdelávanie sa prednostne prijíma dieťa, ktoré dovŕšilo piaty rok, dieťa s odloženým začiatkom plnenia povinnej školskej dochádzky a dieťa s dodatočne odloženým začiatkom plnenia povinnej školskej dochádzky.

Do materskej školy sa prijímajú deti na základe písomnej žiadosti rodiča/zákonného zástupcu. Deti sa prijímajú k začiatku školského roka od 15.februára do 15. Marca a pokiaľ je voľná kapacita aj v priebehu školského roka. Písomnú žiadosť zákonný zástupca predkladá riaditeľovi spolu s potvrdením o zdravotnom stave dieťaťa od všeobecného lekára pre deti a dorast.

Dieťa, ktoré nastúpi do materskej školy má mať osvojené hygienické návyky, používanie WC, umývanie rúk, osvojené pitie z hrnčeka a používanie lyžice. Plienky sa nepoužívajú (ani počas spánku).

O predčasnom ukončení predprimárneho vzdelávania môže riaditeľ rozhodnúť z týchto dôvodov:

* Sústavné porušovanie Školského poriadku zákonným zástupcom dieťaťa, napríklad dva a viac mesiacov neplatenie poplatkov, pravidelné ignorovanie predkladania potvrdení o zdravotnom stave dieťaťa po chorobe, porušovanie dohodnutého času preberania dieťaťa zo školy a iné zistenia riaditeľkou
* Zamlčanie vážneho ochorenia dieťaťa v čase prijímania dieťaťa do školy a v priebehu dochádzky (diagnostikované syndrómy, vážne ochorenie)
* Nedostatočné zvládnutie základných hygienických potrieb dieťaťa (pomočovanie, časté neudržanie stolice, časté odmietanie potravy, nechutenstvo, neprijímanie potravy počas celého dňa)
* Zníženie adaptačnej schopnosti dieťaťa (psychický stres s následkami , napríklad zajakávanie, zníženie zdravotného stavu, denný dlhotrvajúci plač, vysoká agresivita voči deťom, nerešpektovanie požiadaviek učiteľov aj po upozornení zákonných zástupcov a pod. ) po dohode so zákonným zástupcom dieťaťa

V prípade, že počas dochádzky dieťaťa nastanú zdravotné alebo výchovno – vzdelávacie problémy, riaditeľ alebo triedny učiteľ vyzve rodičov k predloženiu vyjadrení od špecialistov (napr. detský psychológ, špeciálny pedagóg, psychiater, neurológ a pod.) V prípade, že rodič nebude spolupracovať s riaditeľkou ani pedagogickými zamestnancami , považuje sa to za porušenie Školského poriadku a po písomnom upozornení môže mať za následok predčasné ukončenie dochádzky dieťaťa do materskej školy.

**Zápis do ZŠ**

O termíne zápisov do základnej školy informujú základné školy verejnými oznamami. Na zápis je povinný ísť rodič s dieťaťom v stanovenom termíne. Na zápis ide to dieťa, ktoré v príslušnom školskom roku najneskôr do 31.8. dovŕši 6 rokov veku a to aj v tom prípade, že rodič uvažuje o odklade školskej dochádzky. Zápis je povinný, v opačnom prípade ide o porušenie zákona. Na zápis môže ísť aj dieťa „po septembrové“, pričom rodič predkladá žiadosť o predčasné zaškolenie dieťaťa a dokladuje ho potvrdením o spôsobilosti dieťaťa, ktoré mu vystaví príslušné centrum pedagogicko – psychologického poradenstva.

**Odklad školskej dochádzky**

Ak sa rodič rozhodne o odklad povinnej školskej dochádzky je povinný svoje rozhodnutie oznámiť riaditeľovi materskej školy a následne predložiť žiadosť o podržanie miesta v MŠ pre nasledujúci školský rok z dôvodu odkladu školskej dochádzky, rozhodnutie o odklade školskej dochádzky, ktorý mu vystaví riaditeľ základnej školy, na ktorej bolo dieťa na zápise. Toto rozhodnutie musí byť opatrené guľatou pečiatkou základnej školy. Pokiaľ rodič neoznámi riaditeľovi danú skutočnosť a neodovzdá rozhodnutie o odklade školskej dochádzky bude jeho dieťaťu riadne ukončená dochádzky do MŠ k 31.8. príslušného roka.

**Dochádzka dieťaťa do MŠ**

* Rodič privádza dieťa do MŠ v čase od 6.30 hod do 8.00 hod a preberá si ho spravidla medzi 15.00 hod až 17.00 hod alebo počas obeda od 12.00 – 12.30 hod po dohode s učiteľkou. Medzi 8.00 – 15.00 hod je budova MŠ uzamknutá.
* Pokiaľ v nevyhnutných prípadoch rodič potrebuje priviesť dieťa neskôr, respektíve si ho chce skôr vyzdvihnúť je potrebné spôsob prebratia dieťaťa vopred dohodnúť s triednym učiteľom, prípadne telefonicky.
* Ak rodič opakovane privádza dieťa do MŠ po 8.00 hod, porušuje tým Školský poriadok a riaditeľka môže rozhodnúť o ukončení dochádzky dieťaťa do MŠ.
* V prípade, že nebolo možné neskorší príchod oznámiť vopred, privádza rodič dieťa hlavným vstupom, kde ho odovzdá zamestnancovi MŠ, ktorý dieťa odvedie do príslušnej triedy. Rodič už v takom prípade do budovy nevstupuje.
* Rodič je povinný dieťa odovzdávať osobne pedagógovi, prípadne inému zamestnancovi MŠ. Nepreberáme zodpovednosť za bezpečnosť dieťaťa , ktoré rodič poslal do MŠ samé, prípadne ho nechal v šatni bez dozoru. Rovnako je rodič povinný pri preberaní dieťaťa z MŠ prevziať dieťa od pedagóga v osobnom kontakte. Vyzdvihnutie dieťaťa napr. zo školského dvora bez osobného kontaktu s učiteľkou bude považované za hrubé porušenie Školského poriadku. Rovnako aj v prípade, že na školskom dvore nie je prítomná učiteľka , je rodič povinný kontaktovať hociktorú učiteľku a oznámiť jej prevzatie dieťaťa.
* Dieťa prichádza do MŠ zdravé, čisté, naraňajkované, vo vhodnom, pohodlnom oblečení (bez zložitého zapínania, trakov, opaskov, retiazok, hodiniek, náramkov, prsteňov,náhrdelníkov), v pevných prezúvkach (nie kroksy a šlapky). Oblečenie dieťaťa má byť jednoduché, aby sa dokázalo samostatne vyzliekať a obliekať. Osobné veci dieťaťa je potrebné označiť menom, aby nedošlo k zámene vecí. V prípade pyžama je potrebné označiť vrchný aj spodný diel.

**Preberanie detí**

* Dieťa od zákonného zástupcu preberá učiteľka, ktorá zaň zodpovedá od jeho prevzatia, až po jeho odovzdanie učiteľke, ktorá ju strieda v práci, zákonnému zástupcovi , alebo splnomocnenej osobe. Na prevzatie svojho dieťaťa z materskej školy môže zákonný zástupca písomne splnomocniť aj svoje maloleté dieťa nie mladšie ako 10 rokov, alebo inú osobu, ktorá po prevzatí za dieťa zodpovedá.
* Zákonný zástupca je povinný prevziať svoje dieťa a opustiť materskú školu do 17.00 hod.
* Rodič pri neskorom preberaní dieťaťa, ktorý príde po ukončení prevádzky po 17.00 hod, zapíše sa do knihy neskorých príchodov (dátum, meno, hodina neskorého príchodu a dôvod) a takto potvrdí v zošite neskorých príchodov službukonajúcej učiteľke porušenie Školského poriadku. V prípade, že rodičia porušia Školský poriadok školy a prídu po dieťa opakovane po ukončení prevádzky MŠ trikrát, budú : 1.) ústne upozornení pohovorom a opakovane oboznámení so ŠPK 2.) písomne upozornení na porušovanie Školského poriadku s možnosťou vylúčenia z dochádzky do MŠ.
* Opatrenie pre prípad, že si rodič do 17.00 hod nevyzdvihne svoje dieťa z MŠ, učiteľka urobí nasledovné kroky: 1.) telefonicky kontaktuje rodiča, príbuzných , 2.) ak rodič nie je doma, urobí záznam do knihy oneskorených príchodov, telefonicky oznámi túto skutočnosť riaditeľke školy, na dvere MŠ vyvesí oznam o tom, aby rodičia kontaktovali príslušný útvar polície 3.) odvedie dieťa na Obvodné oddelenie Policajného zboru Košice
* Popoludní, počas pobytu detí na školskom dvore, zákonný zástupca po prevzatí dieťaťa od učiteľky, z hľadiska bezpečnosti a prehľadnosti o počte ostatných detí, ***opustí areál školy***.

1. **Práva a povinnosti detí a rodičov**

**Dieťa má právo na:**

* Bezplatné vzdelanie v materskej škole rok pred plnením povinnej školskej dochádzky
* Vzdelanie v štátnom jazyku a v materinskom jazyku v rozsahu ustanovenom v školskom zákone
* Individuálny prístup rešpektujúci jeho schopnosti a možnosti a zdravotný stav
* Úctu k jeho vierovyznaniu, svetonázoru, národnostnej a etnickej príslušnosti
* Poskytovanie poradenstva a služieb spojených s výchovou a vzdelaním
* Výchovu a vzdelávanie v bezpečnom a hygienicky vyhovujúcom prostredí
* Organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny.
* Úctu k svojej osobe a na zabezpečenie ochrany proti fyzickému, psychickému a sexuálnemu násiliu

**Dieťa je povinné:**

* Neobmedzovať svojim konaním práva ostatných osôb zúčastňujúcich sa na výchove a vzdelávaní
* Dodržiavať Školský poriadok MŠ
* Chrániť pred poškodením majetok MŠ a majetok, ktorý využíva na výchovu a vzdelávanie
* Pravidelne sa zúčastňovať na výchove a vzdelávaní
* Konať tak, aby neohrozovalo svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní
* Ctiť si ľudskú dôstojnosť svojich spolužiakov a zamestnancov MŠ
* Rešpektovať pokyny zamestnancov MŠ, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi
* U detí, ktoré dovŕšili 31.8. príslušného roku vek 5 rokov je od 1.9. predprimárne vzdelávanie povinné. Bezdôvodné vynechávanie dochádzky 5 – 6 ročného dieťaťa na predprimárne vzdelávanie bude riešené cez Úrad práce sociálnych vecí a rodiny

**Zákonný zástupca dieťa má právo:**

* Vybrať pre svoje dieťa MŠ, ktorá poskytuje výchovu a vzdelávanie podľa zákona, zodpovedajúcu schopnostiam, zdravotnému stavu, záujmom a záľubám dieťaťa, jeho vierovyznaniu, svetonázoru a národnosti
* Žiadať, aby v rámci výchovy a vzdelávania v CMŠ poskytovali deťom informácie a vedomosti v súlade so súčasným poznaním sveta v súlade s princípmi a cieľmi výchovy a vzdelávania podľa školského zákona
* Oboznámiť sa so vzdelávacím programom MŠ a Školským poriadkom
* Byť informovaný o výchovno – vzdelávacích výsledkoch svojho dieťaťa
* Na poskytnutie poradenských služieb vo výchove a vzdelávaní svojho dieťaťa
* Zúčastňovať sa na výchove a vzdelaní po predchádzajúcom súhlase riaditeľky MŠ
* Vyjadrovať sa k vzdelávaciemu programu MŠ prostredníctvom Rady školy

**Zákonný zástupca dieťaťa je povinný:**

* Dbať na sociálne a kultúrne zázemie dieťaťa a rešpektovať jeho špeciálne výchovno – vzdelávacie potreby
* Informovať materskú školu o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré ba mohli mať vplyv na priebeh výchova a vzdelávania
* Pravidelne uhrádzať príspevok za pobyt dieťaťa v MŠ
* Nahradiť škodu, ktorú jeho dieťa úmyselne zavinilo
* Akceptovať výchovu a vzdelávanie obohatenú o prvky náboženskej výchovy v kresťanskom duchu
* Prihlásiť dieťa na plnenie povinnej školskej dochádzky
* Predložiť škole lekárske potvrdenie, ak neprítomnosť dieťaťa z dôvodu ochorenia trvá dlhšie ako 5 po sebe nasledujúcich dní
* Sledovať informácie zverejnené na nástenke MŠ a webovom sídle
* Oboznámiť so Školským poriadkom a dodržiavať jeho podmienky

1. **Prevádzka a vnútorný režim MŠ**

* Materská škola je v prevádzke v pracovných dňoch v dobe od 6.30 hod – 17.00 hod
* V čase od 6.30 hod – 7.00 hod sa všetky deti schádzajú v jednej triede, popoludní od 15.00 hod sa deti rozchádzajú domov zo všetkých tried, od 16.00 hod do 17.00 hod z jednej triedy
* V čase letných prázdnin je prevádzka materskej školy prerušená z hygienických dôvodov na 6 týždňov. V tomto období podľa dispozície riaditeľky MŠ vykonávajú prevádzkoví zamestnanci upratovanie a dezinfekciu priestorov, pedagogickí a ostatní zamestnanci podľa plánu dovoleniek čerpajú dovolenku
* Prerušenie letnej prevádzky oznámi riaditeľka materskej školy oznamom spravidla dva mesiace vopred. V čase prerušenia prevádzky môžu deti navštevovať  CMŠ sv. Bernardety, Krosnianska 6, Košice.
* Počas ostatných školských prázdnin (jesenné, vianočné, jarné a veľkonočné) je prevádzka na základe rozhodnutia riaditeľa so súhlasom zriaďovateľa prerušená alebo obmedzená: na nižší počet tried v rámci školy
* Úsporný režim chodu materskej školy:

Z prevádzkových dôvodov v prípade zníženia dochádzky detí do MŠ, napr. z dôvodu zvýšenej chorobnosti, prípadne práceneschopnosti, či čerpania dovolenky pedagogických zamestnancov, vzdelávania pedagogických zamestnancov alebo iných prevádzkových dôvodov môže dôjsť k rozdeleniu detí niektorej triedy do iných tried. Spájajú sa tie triedy, kde je to ekonomicky najvýhodnejšie.

**Styk s rodičmi**

Je uskutočňovaní individuálne pri príchode a odchode detí z MŠ, tiež formou schôdzí RZ, triednych a školských akcií, alebo prostredníctvom oznamov a web stránky. Zamestnanci školy sú povinní dodržiavať mlčanlivosť o deťoch. Nepodávajú informácie žiadnym cudzím osobám. Telefónne čísla rodičov budú použité len v prípade súrneho kontaktu, napr. ochorenie, úraz dieťaťa a pod.

Na začiatku školského roka rodič dáva písomný súhlas na používanie osobných údajov dieťaťa pre interné spracovanie školského registra, na použitie osobných údajov a fotografií dieťaťa na internetovej stránke MŠ a a na účasť dieťaťa na exkurziách, športových aktivitách a školských výletoch organizovaných MŠ podľa plánu práce školy.

**Organizácia v šatni**

* Do šatne majú prístup zákonní zástupcovia a splnomocnené osoby v čase od 6.30 – 8.00 hod a od 15.00 – 17.00 hod. Pred vstupom do šatne použijú návleky na obuv. Pri prezliekaní a odkladaní vecí do skrinky vedú deti k samostatnosti a poriadkumilovnosti v spolupráci s učiteľkou.
* Rodičia sa počas prezliekania detí v šatni venujú dieťaťu, zodpovedajú za jeho bezpečnosť. Deti do šatne nevstupujú z jedlom a sladkosťami, ani neukladajú do skrinky žiadne potraviny a nápoje z hygienických dôvodov. Rodičia neodovzdávajú ráno deti do triedy s pečivom, chlebíkom, so žuvačkou.
* Mladších súrodencov, ktorí ešte nenavštevujú MŠ rodičia nenechávajú pobehovať po budove (MŠ nezodpovedá za prípadný úraz)
* Dohliadajú na svoje deti aby v priestoroch MŠ nepoškodzovali vystavenú výzdobu.
* Po prevzatí dieťaťa z MŠ nezostávajú v budove a školskej záhrade (organizácuia a bezpečnosť).
* Oznámia učiteľke všetky zmeny a informácie, ktoré sa týkajú ochrany zdravia a bezpečnosti detí (zmena adresy, telefónneho čísla, pády, drobné úrazy)
* Nosenie hračiek do materskej školy nie je povolené, s výnimkou dňa, kedy tak určí učiteľka a tento deň označí na viditeľné mieste pri triede ako „Deň hračiek“.

**Odpočinok detí v MŠ**

Počas popoludňajšieho odpočinku detí učiteľka dbá na primerané oblečenie detí. Zabezpečí pravidelné vetranie, ktoré neohrozí zdravie detí. Odpočinok sa realizuje v závislosti od potrieb detí s minimálnym trvaním 30 minút. Od odpočívajúcich detí neodchádza. V prípade, že pedagóg potrebuje opustiť priestor triedy je povinný dať deti do kľudovej činnosti a požiadať iného zamestnanca o dozor a to len na nevyhnutne potrebný čas.

Úprava odpočinkového režimu je v plnej kompetencii učiteľky. Tá rozhoduje o tom, akým spôsobom budú deti oddychovať s prihliadaním na fyzickú náročnosť denných činností, ktoré deti absolvovali a na ich aktuálne potreby, obsah edukácie, náročnosť nasledujúcich činností, krúžkové aktivity a pod. V zásade však tak, aby neboli rušené deti, ktoré majú potrebu spánku.

**Pedagogická prax v materskej škole**

V materskej škole každoročne prebieha prax študentiek stredných a vysokých škôl v rozsahu a obsahu podľa podmienok príslušnej školy, záujmu študentov a možností materskej školy.

Pedagogická prax sa vykonáva len so **súhlasom riaditeľky materskej školy**. Prebieha podľa pokynov príslušnej vysielajúcej vzdelávacej inštitúcie (napr. PF, stredné pedagogické školy). Študentky a študenti sú povinní včas konzultovať svoju plánovanú výchovno – vzdelávaciu činnosť s cvičnou učiteľkou a jej pripomienky a návrhy rešpektovať. Sú tiež povinní dodržiavať Školský poriadok materskej školy a rešpektovať pokyny riaditeľky, učiteliek a prevádzkových zamestnancov. Študenti sú povinní správať sa počas práce s deťmi aj počas celej prítomnosti v MŠ príkladne a vhodne a dbať na ochranu zdravia a bezpečnosť detí a ostatných osôb, s ktorými prichádzajú do styku na pracovisku.

Riaditeľka materskej školy zabezpečí študentom školenie BOZP na pracovisku a oboznámi ich so Školským poriadkom materskej školy. Spolu s cvičnými učiteľkami je zodpovedná za udržanie kvality výchovno – vzdelávacieho procesu v materskej škole.

1. **Starostlivosť o hygienu, zdravie a bezpečnosť detí**

V starostlivosti o zdravie, hygienu a bezpečnosť detí sa zamestnanci materskej školy riadia všeobecne záväznými právnymi predpismi, najmä §7 vyhlášky Ministerstva školstva a vedy SR č.306/2008 o materskej škole, §132 až 135 a § 170 až 175 Zákonníka práce, zákonom Národnej rady SR č. 124/2006 Z.z. o bezpečnosti a ochrane zdravia pri práci, § 422 Občianskeho zákonníka, zákonom Národnej rady SR č. 576/2004 Z.z. o zdravotnej starostlivosti, Zákonom NR SR 126/2006 Z.z. o verejnom zdravotníctve, pracovným poriadkom a internými pokynmi riaditeľky materskej školy.

**Neprítomnosť dieťaťa**

* **Pri neprítomnosti dieťaťa predškolského veku dlhšej ako 7 dní z dôvodu choroby** rodič pri nástupe dieťaťa do MŠ predloží lekárske potvrdenie o zdravotnom stave dieťaťa a jeho spôsobilosti ísť do kolektívu detí
* **Pri neprítomnosti dieťaťa dlhšej ako 5 dní nie z dôvodu choroby** sa dieťa do kolektívu môže prijať len po predložení písomného potvrdenia od rodiča o tom, že dieťa neprejavuje príznaky prenosného ochorenia a tiež, že mu nebolo nariadené karanténne opatrenie (podľa aktuálne platnej legislatívy – bezpríznakovosť/bezinfekčnosť) – nesmie byť staršie ako 1 deň
* **Dlhodobá neprítomnosť dieťaťa**: V prípade neprítomnosti dlhšej ako 30 kalendárnych dní z dôvodu choroby, alebo rodinných dôvodov, zákonný zástupca najneskôr do 2 kalendárnych dní písomne požiada riaditeľstvo školy o prerušenie dochádzky dieťaťa do materskej školy, kde uvedie dôvod a čas trvania neprítomnosti dieťaťa a požiada o odpustenie poplatku. Odpustenie poplatku je v kompetenciu riaditeľky materskej školy. Po opätovnom nástupe dieťaťa do materskej školy rodič predloží vyhlásenie o bezpríznakovosti. Pokiaľ bolo choré a vyšetrené lekárom, tak rodič predloží „potvrdenie o chorobe“. Ak zákonný zástupca do 2 kalendárnych dní neoznámi riaditeľke materskej školy dôvod neprítomnosti dieťaťa, riaditeľka po predchádzajúcom písomnom upozornení zákonného zástupcu môže rozhodnúť o predčasnom ukončení predprimárneho vzdelávania.

**Neprevzatie dieťaťa pedagógom**

* Pedagogickí zamestnanci môžu v zmysle ochrany zdravia ostatných detí a zamestnancov MŠ odmietnuť prevziať dieťa, ktorého zdravotný stav nie je spôsobilý na pobyt v kolektíve
* Najčastejšími dôvodmi takéhoto odmietnutia sú – zvýšená teplota, kašeľ dieťaťa, výtok z nosa, zápaly očí, výsypové ochorenia, užívanie antibiotík – učiteľky v MŠ nemôžu podávať deťom žiadne lieky, infekčné a prenosné choroby, črevné ťažkosti – hnačka, zvracanie, vši a pod. (Zákon 126/2006 Z.z. o verejnom zdraví)
* Pokiaľ rodič trvá na tom, že jeho dieťa je zdravé, je povinný predložiť potvrdenie od pediatra

**Ochorenie dieťaťa počas pobytu v MŠ**

Ak dieťa ochorie počas pobytu dieťaťa v MŠ:

V prípade akútneho prenosného ochorenia dieťaťa zabezpečí pedagóg izoláciu od ostatných detí a dočasný dozor podľa aktuálnych priestorových a personálnych podmienok a bez meškania informuje zákonného zástupcu dieťaťa, ktorý je povinný si dieťa bezodkladne prevziať zo zariadenia.

**Úraz dieťaťa počas pobytu v MŠ**

V prípade úrazu je učiteľka povinná ihneď informovať rodiča a dohodnúť s ním spôsob ošetrenia dieťaťa. Ak je nutné ošetrenie u lekára privolá zákonného zástupcu dieťaťa, ktorý ho doprevádza, prípadne doprevádza dieťa pedagogický zamestnanec. Ak je potrebné, prítomná učiteľka zabezpečí pre dieťa rýchlu lekársku pomoc. Pedagogický zamestnanec o skutočnosti informuje riaditeľa školy a spíše zápis o úraze.

**Pedikulóza**

* V prípade výskztu pedikulózy problém rieši škola, rodič, pediater
* Pri akomkoľvek podozrení učiteľa na možný výskyt vší (nepokoj dieťaťa, neprimerané vyrušovanie, nesústredenosť, škriabanie sa, viditeľný výskyt vší a hníd vo vlasovej časti hlavy, za ušami, v spánkovej časti hlavy) učiteľ oznámi túto skutočnosť vedeniu školy a zákonnému zástupcovi dieťaťa. Dieťa do príchodu rodiča izoluje podľa aktuálnych podmienok
* Triedny učiteľ zabezpečí informovanie ostatných rodičov na nástenke v šatni, že sa vyskytli vši
* V kolektívoch tried sa preventívne vykonajú kontroly vlasov s cieľom zabrániť šíreniu ochorenia v súlade s prevádzkovým poriadkom školy
* Opätovný nástup dieťaťa do školy je možný iba po predložení potvrdenia od lekára, že je dieťa zdravé a má čistú hlavu
* Pedagóg je povinný ráno pri preberaní detí vykonať ranný filter. Pokiaľ zistí, že hlava dieťaťa nie je zbavená vší a hníd má právo neprevziať dieťa do MŠ
* V prípade väčšieho výskytu vší vedenie školy zabezpečí sprísnenie hygienicko – epidemiologického režimu. Dezinfekciu vykonávajú po pokyne riaditeľa poverení prevádzkoví zamestnanci. Predmety prichádzajúce do priameho styku s vlasmi (hrebene, kefy) budú ošetrené prípravkom na lezúci hmyz, prípadne namočiť do roztoku s obsahom chlóru. Zabrániť vzájomnému požičiavaniu čiapok a iných pokrývok hlavy.

1. **Ochrana spoločného a osobného majetku**

* Materská škola je zabezpečená signalizačným zariadením. Vchody do MŠ sú zaistené zámkami.
* V budovy MŠ je bez vedomia riaditeľky školy a sprievodu pracovníčky MŠ zakázaný akýkoľvek pohyb cudzej osoby.
* V zmysle zabezpečenia bezpečnosti detí a ochrany exteriérového majetku školy je MŠ nepretržite uzamknutá, mimo času, keď rodičia privádzajú deti do MŠ, alebo ich preberajú. V prípade, že sa rodič dieťaťa z rôznych dôvodov potrebuje dostať do objektu mimo uvedených časov, telefonicky alebo zvončekom privolá prevádzkovú zamestnankyňu, ktorá mu dvere otvorí a následne opäť uzavrie.
* Pri každom svojvoľnom poškodení alebo zničení majetku MŠ sa bude požadovať úhrada od zákonného zástupcu dieťaťa, ktoré poškodenie spôsobilo. Vzťahuje sa to aj na splnomocnenú osobu, ktorá prichádza do MŠ pre dieťa.
* Pokiaľ škoda vznikla nedostatočným dozorom učiteľky nad dieťaťom, náhrada škody sa od zákonných zástupcov dieťaťa nebude požadovať.
* Za bezpečnosť a ochranu spoločného majetku v triede zodpovedá učiteľka. Za uzamknutie budova po skončení prevádzky MŠ je zodpovedná učiteľka, ktorá posledná končí smenu.
* Vetranie miestnosti na prízemí balkónovými dverami sa uskutočňuje len v prítomnosti zamestnanca MŠ
* Po skončení prevádzky v triede je učiteľka povinná skontrolovať uzatvorenie okien.
* Osobné veci si zamestnanci MŠ odkladajú na určené uzamykateľné miesto.

1. **Záverečné ustanovenia**

Tento školský poriadok je záväzný:

* Pre všetkých pedagogických a nepedagogických zamestnancov školy
* Pre deti a zákonných zástupcov detí navštevujúcich MŠ sv. Košických mučeníkov, Čordákova 50, Košice
* Pre zmluvných partnerov vykonávajúcich – výchovno – vzdelávaciu činnosť s deťmi

**V prípade porušenia Školského poriadku môže riaditeľka MŠ vydať rozhodnutie o uložení výchovného opatrenia, resp. ukončení dochádzky**

**Príloha 1 - aktuálne poplatky na šk.rok 2024/2025**

**Príloha 2 – podpisy rodičov, ktorými potvrdzujú oboznámenie a súhlas so Školským poriadkom** (k dispozícií v kancelárií zástupkyne mš)

Školský poriadok materskej školy je vypracovaný v zmysle zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov, zákona č.245/2008 Z.z. o výchove a vzdelávaní (Školský zákon) a vyhlášky MŠ SR č. 306/2008 Z.z. o materskej škole a jej zmene vyhláškou MŠ SR č. 308/2009, s prihliadnutím na špecifické podmienky Materskej školy sv. Košických mučeníkov na Čordákovej 50 v Košiciach.

Nedodržiavanie Školského poriadku zo strany rodičov detí môže mať za následok písomné upozornenie a následne ukončenie predprimárneho vzdelávania dieťaťa v materskej škole.

Školský poriadok bol prerokovaný v pedagogickej rade dňa: 28.8.2024

Školský poriadok spracoval:

-------------------------------------

Riaditeľka školy

Školský poriadok bol prerokovaný v Rade školy dňa

-----------------------------------

Predseda RŠ

**Prehľad poplatkov a čísla účtov**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  | | --- | --- | --- | --- | --- | --- | |  | **Výška poplatku v €** | **Periodicita poplatku** | **Termín splatnosti** | **Číslo účtu** | **VS** | | **MŠ** | od 2,5-4 roky **45,-**  4-5 rokov **35,-**  nad 5 rokov (prípravka) **15,-** | mesačne | do 10.dňa v mesiaci | SK93 0200 0000 0031 6241 8657 | 111 | | **OZ pri MŠ** | každé dieťa **5,-** | mesačne | do 10.dňa v mesiaci | SK58 8330 0000 0029 0089 9479 | 909 | | **ŠJ** | podľa pokynov vedúcej ŠJ | mesačne | do 10.dňa v mesiaci | SK71 0200 0000 0018 7817 1451 |  | |